Theodorus Heuss

Theodorus Heuss (Theodisce Theodor Heuss, 1884–1963) fuit vir publicus Factionis Democraticae Liberalis Germaniae et primus Praeses Foederalis rei publicae Germaniae, ab anno 1949 usque ad annum 1959.

 Antequam praesidens factus est 
Fuit ephemeridum scriptor et Friderico Naumann se adiunxit. Annis 1905 ad usque 1912, actis diurnis Hilfe ('Auxilium') praefuit. Ab anno 1910 Factioni Populari pro progressione (Theodisce Fortschrittliche Volkspartei) interfuit, tum a revolutione anni 1918 factioni Theodiscae Democraticae ('Deutsche Demokratische Partei'), quae ab anno 1930 factio Theodiscae Rei Publicae ('Deutsche Staatspartei') nominabatur. Annis 1920 ad usque 1933, professor universitatis rerum politicarum Berolini erat. Annis 1924-1928 et 1930-1933, legatus ad Dieta Imperii Germanici erat. Die 23 Martii 1933, pro lege praecipua Nazistarum votum tulit. Cum autem factio fascista rerum in Germania potitus esset, de re publica se recedere debuit. Anno 1945-1946, minister culti in Virtembergia-Badenia terra fuit, tum ad annum 1947 professor Stuttgardiae, deinde anno 1948/1949 praeses Factionis Liberalis et eodem tempore particeps consilio eorum qui leges faciebant, quod fundamentalem Rei Publicae Germaniae legem tulit. Mense Augusto 1949, legatus ad Dietam Foederalem Germaniae et praeses fractionis FDP in parlamento electus est, sed iam paulo post mandatum reliquit, quod praeses foederalis nunc factus est.

 Praeses Rei Publicae 
Die 12 Septembris 1949 a Concilio Foederali primus praeses novae rei publicae creatus est. Die 17 Iulii 1954 iterum electus est, et ad 12 Septembris 1959 officium summum rei publicae tulit.

Anno 1959, Praemium pacis librariorum Germanorum accepit.
Post munus
Theodorus Heuss die 12 Decembris 1963 mortuus est.

 Theodorus-Heuss-Gymnasium Hailprunna

Categoria:Diurnarii Germaniae
Categoria:Legati Consilii Parlamentarici Germaniae (1948)
Categoria:Legati Dietae Foederalis Germaniae
Categoria:Legati Dietae Imperii Germaniae (Res publica Vimariana)
Categoria:Praesides FDP
Categoria:Praesides Fractionis FDP Dietae Foederalis Germaniae
Categoria:Praesides Germaniae
Categoria:Professores universitatum et scholarum Berolinensium